open-index/open-wikipedia-markdown huggingface dataset:
სანამ თოვს

**სანამ თოვს** —  ფარნა-ბექა ჩილაშვილის 2012 წლის მოთხრობების კრებული. 

## ანოტაცია 
კრებული „სანამ თოვს“ გამოიცა 2012 წელს, თბილისში, გამომცემლობა „არტანუჯის“ მიერ. 

კრებულში შესულია მწერლის მიერ ქართულ ენაზე დაწერილი მოთხრობა „ბოლო სურვილი“, სხვა მოთხრობები კი ნათარგმნია თურქული ენიდან ზურაბ ბატიაშვილის (დარუჯანაშვილის), ელისაბედ ბჟალავას, ლელა დადიანის, თამარ თევდორაძის, ნანა კაჭარავას, ციცო კაიკაცაშვილის, ნანა ჯანაშიას მიერ.

## შინაარსი 
* *ბოლო სურვილი* (დაწერილია ქართულად ) 
* *ასიეს თეთრი ცხენები*  
* *ბებიაჩემის მოგზაურობა სტამბოლში*  
* *ფოტოსურათების მოთხრობები I* 
* *ფოტოსურათების მოთხრობები II* 
* *გადაღმა მცხოვრები გოგონა* 
* *დედაჩემის ჯადოსნური ჯინები*  
* *გულ-ჯემალი* 
* *დამსხვრეული შუშის დღე* 
* *დამტოვე შორს* 
* *დიდი ნადირობა ირემზე* 
* *თოვლის დედოფალი* 
* *მარტოსული* 
* *მგლები* 
* *მეფე სოლომონი* 
* *მოხუცი კაცის სიკვდილი* 
* *მსხლის ხის ჩრდილი* 
* *რა იცოდა მამაჩემმა* 
* *სანამ თოვს* 
* *ღვთის მხურვალე ხელი* 
* *ჩემი სახელი* 
* *წისქვილისკენ მიმავალი გზა* 
* *უკვე ძალიან გვიანია* 
* *სექტემბრამდე და სექტემბრის შემდეგ* 
* *უჩინმაჩინი* 
* *გულისტკივილის წამი*

## შეფასება 
ცნობილმა ქართველმა პოეტმა ბელა ჩეკურიშვილმა ასე შეაფასა ფარნა-ბექა ჩილაშვილის ეს მოთხრობები:

## რესურსები ინტერნეტში 
* სანამ თოვს : მოთხრობები / ფარნა-ბექა ჩილაშვილი
* სანამ თოვს
* მოდით, სწორე ვთქვათ, სანამ თოვს… 

## სქოლიო
კატეგორია:ფარნა-ბექა ჩილაშვილის ნაწარმოებები
კატეგორია:2012 წლის წიგნები
ოიდიპოსის კომპლექსი

**„ოიდიპოსის კომპლექსი“** () — ტერმინი, რომელიც ფსიქოანალიზში ზიგმუნდ ფროიდმა დაამკვიდრა. აღნიშნავს გაუთვიცნობიერებელ სექსუალურ ლტოლვას საპირისპირო სქესის მშობლისადმი და ამბივალენტურ გრძნობებს იმავე სქესის მშობლისადმი. საერთო ჯამში „ოიდოპოსის კომპლექსი“ არის ბისექსუალური მდგომარეობა, ბავშვის გაუთვითცნობიერებული ეროტიკული ლტოლვა მშობლისადმი.

„ოიდიპოსის კომპლექსის“ ჩამოყალიბება საფუძვლად ედება ძვ. წ. V საუკუნის ბერძნული მითოლოგიის ერთ-ერთ გმირ ოიდიპოსს, რომელმაც მოკლა საკუთარი მამა, ლაიოსი, და ცოლად შეირთო თავისი დედა, იოკასტე (ისე, რომ თავადაც არ იცოდა ამის შესახებ). ეს მითი ძვ. წ. 429 წელს დაწერა სოფოკლემ.
 
XIX საუკუნეში პარიზისა და ვენის სცენაზე დაიდგა სოფოკლეს მითის თანამედროვე წარმოდგენა და უდიდესი წარმატება მოიპოვა 1880-1890-იან წლებში. ავსტრიელი ფსიქოანალიტიკოსი, ზიგმუნდ ფროიდი (1856–1939) დაესწრო ზემოთხსენებულ წარმოდგენას. თავის წიგნში „სიზმრების ახსნა“, რომელიც გამოქვეყნდა 1899 წელს, მან წამოაყენა ვარაუდი იმის შესახებ, რომ ოიდიპოსის სურვილი, უნივერსალური, თანდაყოლილი ფსიქოლოგიური ფენომენია და გამოწვეულია ქვეცნობიერი დანაშაულის შეგრძნების გამო. ზიგმუნდმა ეს ანალიზი დააფუძნა იმ შთაბეჭდილების საფუძველზე, რომელიც მან წარმოდგენის ნახვისას მიიღო. ასევე ნორმალური და ფსიქიკური აშლილობის მქონე ბავშვებზე დაკვირვების შედეგად. გარდა ამისა, ფროიდი ეყრდნობოდა იმ ფაქტსაც, რომ ოიდიპოსის წარმოდგენა ეფექტიანი იყო, როგორც თანამედროვე, ასევე ძველი დროის მაყურებელთათვის. ის აგრეთვე ამტკიცებდა, რომ „ჰამლეტის“ წარმოდგენა იგივე მიზეზის გამო ახდენდა დიდ შთაბეჭდიებას აუდიტორიაზე.

## რესურსები ინტერნეტში 
* ვსესლავ საფიკანოვი. „Не тот мужчина, Или комплекс Электры“. 
* ვ. ოვჩარენკო. ოიდოპოსის კომპლექსი (ლექსიკონი „კლინიკური პსიქოლოგია“). 
* კლასიკური ფსიქოანალიზი (პსიქოთერაპევტული ენციკლოპედია). 

კატეგორია:კომპლექსები
ხარაჯა

**ხარაჯა** () — მიწაზე დაწესებული გადასახადი ახლო და შუა აღმოსავლეთის ქვეყნებში. არაბებს ეს გადასახადი მათ მიერ დაპყრობილი სასანური ირანის ტერიტორიაზე დახვდათ, სადაც იგი კავად I -  ხოსრო I ანუშირვანის რეფორმების შედეგად შემოიღეს. სახალიფოში ხარაჯა სხვადასხვა მნიშვნელობით იხმარებოდა: იგი აღნიშნავდა ზოგადად ხარკს არამუსლიმანებისაგან (როგორც მიწის გადასახადს, ისე სულად გადასახადსაც), კონკრეტულად კი მიწის გადასახადს. სახალიფოში ხარაჯის 2 სახე არსებობდა: ხარაჯა მუკასამა — გადასახადი მოსავლის რაოდენობის მიხედვით (იღებდნენ ნატურით) და ხარაჯა მისაჰა — გადასახადი ფართობის მიხედვით (იღებდნენ ფულს, ან შერეული სახით — ნატურა, ფული). ხარაჯას თავდაპირველად იხდიდნენ მხოლოდ არამუსლიმანები, შემდგომში კი — მუსლიმანი მიწათმფლობელებიც. ოსმალეთის იმპერიაში XVIII საუკუნის დასასრულიდან ხარაჯა ჯიზიას შეერწყა, ეგვიპტეში კი 1907 წელს ხარაჯა საშემოსავლო გადასახადით შეიცვალა.

ტერმინი ხარაჯა გარკვეული დროიდან ქართულშიც დამკვიდრდა. აქაც იგი რამდენიმე მნიშვნელობით იხმარებოდა: აღნიშნავდა დაპყრობილ ხალხებზე დადებულ ხარკს, მიწაზე დაწესებულ გადასახადს. XII საუკუნეში კი საერთოდ გადასახადის აღმნიშვნელ ცნებად იქცა.

## ლიტერატურა 
კატეგორია:გადასახადები
ბაიის შტატის სამხრეთ-ცენტრალური მეზორეგიონი

thumb|ბაიას შტატის სამხრეთ-ცენტრალური ნაწილი რუკაზე.
**ბაიის შტატის სამხრეთ-ცენტრალური ნაწილი** () — ადმინისტრაციულ-სტატისტიკური მეზორეგიონი ბრაზილიაში, შედის ბაიის შტატში. მოსახლეობა შეადგენს 2592 ადამიანს, 2005 წლის მონაცემებით. იკავებს 128 472,722 კმ²-ს. მოსახლეობის სიმჭიდროვეა — 20,2 ადამ./კმ².

## სტატისტიკა 
* *მთლიანი შიდა პროდუქტი* 2003 წლის მონაცემებით შეადგენს 6 216 973 455,00 რეალს (ბრაზილიის გეოგრაფიისა და სტატისტიკის ინსტიტუტი).
* *მთლიანი შიდა პროდუქტი ერთ სულ მოსახლეზე*2003 წელს შეადგენდა 2438,65 რეალს (ბრაზილიის გეოგრაფიისა და სტატისტიკის ინსტიტუტი).
* *ადამიანური განვითარების ინდექსი* 2000 წლის მონაცემებით შეადგენდა 0,644 (გაეროს განვითარების პროგრამა).

## მეზორეგიონის შემადგენლობა 
მეზორეგიონში შედის შემდეგი მიკრორეგიონები:
# ბოკირა
# ბრუმადუ
# გუანამბი
# იტაპეტინგა
# ჟეკიე
# ლივრამენტუ-დუ-ბრუმადუ
# სეაბრა
# ვიტორია-და-კონკისტა

კატეგორია:ბაია
კატეგორია:ბრაზილიის მეზორეგიონები
ლუდვიგის არხი

მინი|ლუდვიგის არხი
**ლუდვიგის არხი** () — სანაოსნო არხი გერმანიის სამხრეთ ნაწილში, ბავარიის მხარეში. აკავშირებს მდინარეებს მაინსა და ალტმიულს (დუნაის შენაკადი). არხი გაიყვანეს 1836-1845 წლებში. სიგრძე 172 კილომეტრი. მცირე გამტარუნარიანია. არხზე გაშენებულია ქალაქები ნიურნბერგი, ფიურთი, ერლანგენი, ბამბერგი.

## ლიტერატურა 
კატეგორია:გერმანიის არხები
ტრიათლონი

thumb|300px
**ტრიათლონი** — სპორტის კომპლექსური და ერთ-ერთი ყველაზე რთული სახეობა. რომელიც მოიცავს ველორბოლას, ცურვასა და მარათონულ რბენას. კაცთა და ქალთა შორის ევროპის ჩემპიონატი იმართება 1985 წლიდან; მსოფლიოს ჩემპიონატი — 1989 წლიდან, ხოლო ოლიმპიური თამაშების პროგრამაშია 2000 წლიდან.

## შეჯიბრება
ტრიათლონის დროს ასპარეზობა ტარდება სამ სხვადასხვა დისტანციაზე: მოკლე დისტანცია – ცურვა 1,5 კმ, ველორბოლა 40 კმ, რბენა 10 კმ; გრძელი დისტანცია – შესაბამისად, ცურვა 2,5 კმ, ველორბოლა 80 კმ და რბენა 20 კმ. „რკინის კაცის“ დისტანცია – ცურვა 3,8 კმ, ველორბოლა 180 კმ და რბენა 42,195 კმ (მარათონი).

შეჯიბრება ცურვით იწყება. სპორტსმენს აცვია ელასტიკური კოსტიუმი, რომელიც გამოსადეგია ტრიათლონში შემავალი სამივე სახეობისათვის. მისი სისქე 3 მმ არ უნდა აღემატებოდეს. აკრძალულია რაიმე დამატებითი სამარჯვების გამოყენება (ფარფლები და სხვა). მონაწილენი სტარტს თავთხელიდან იღებენ. მარშრუტი მონიშნულია ერთმანეთისგან 50 მეტრით დაშორებული ტივტივებით. თუ წყლის ტემპერატურა ნორმაზე დაბალია, შეჯიბრება არ ჩატარდება. ლიდერისგან 25 მეტრით წინ მიცურავს ნავი, რომელიც შეჯიბრების მონაწილეებს მოძრაობის მიმართულებას უჩვენებს. საკმარისია სპორტსმენმა ხელი ასწიოს, რომ მას მაშინვე დახმარებას გაუწევენ.

ველორბოლა იწყება ცურვის ეტაპის დამთავრებისთანავე. ტრიათლონის ველოსიპედი შემსუბუქებული მოდელისაა და დურალუმინის ბორბლები აქვს. ველოსიპედისტისთვის სავალდებულოა ჩაფხუტი, რომელსაც მისი პირადი ნომერი უნდა ეწეროს. რბენა შეჯიბრების ბოლო ეტაპია. მისი ფინიში ერთდროულად მთელი შეჯიბრების ფინიშიც არის.

## რესურსები ინტერნეტში
* ინფორმაცია ტრიათლონზე  — *საქართველოს ოლიმპიელთა კლუბი*
* ტრიათლონის საერთაშორისო გაერთიანება (ITU)

კატეგორია:სპორტის ოლიმპიური სახეობები
ოტო ლუდვიგი

**ოტო ლუდვიგი** (; დ. 12 თებერვალი, 1813, აისფელდი, თიურინგია — გ. 25 თებერვალი, 1865, დრეზდენი) — გერმანელი მწერალი. შექმნა „პოეტური რეალიზმის“ ცნება და სტილი, რაც ფაქტობრივად სოციალური სინამდვილის შელამაზებას ნიშნავდა. ლუდვიგის რეალისტურ პროზაში მნიშვნელოვანია რომანი „ცასა და დედამიწას შორის“ (1856). დრამატურგიაში მწერალი ემხრობოდა შექსპირს, უგულებელყოფდა ფრიდრიხ შილერს; ლუდვიგის დრამები „მემკვიდრეობითი მეტყევე“ (1853), „მაკავებელნი“ (1854) და სხვა.

## ლიტერატურა
## რესურსები ინტერნეტში
* 
* 

## სქოლიო
კატეგორია:გერმანელი პოეტები
კატეგორია:მწერლები ანბანის მიხედვით
პორე (კასანარე)

**პორე** () — ქალაქი და მუნიციპალიტეტი კოლუმბიაში, კასანარეს დეპარტამენტში.

2005 წლის მონაცემებით, მოსახლეობა 7490 ადამიანს შეადგენდა. ფართობი 1.147 კმ²-ია.

## იხილეთ აგრეთვე
* კასანარეს დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:კასანარეს დეპარტამენტის მუნიციპალიტეტები და ქალაქები
ლიმონიტი

მინი|ლიმონიტი
**ლიმონიტი** — მურა რკინაქვა, ბუნებრივად წვრილ ან ფარულკრისტალური, ზოგჯერ ამორფულ მინერალთა აგრეგატები, რომლებიც სამვალენტიანი რკინის ჰიდროჟანგების გოეთიტის, ჰიდროგოეთიტის, ლეპიდოკროკიტის, ჰიდროლეპიდოკროკიტისა და ჰიდროჰემატიტის ნარევს წარმოადგენს. ლიმონიტი ჩვეულებრივ წარმოიქმნება რკინის სულფიდებისა და სხვა რკინიანი მინერალების დაჟანგვის დროს. ცნობილია აგრეთვე, რომ ლიმონიტი წარმოიქმნება ვულკანური აირებიდან ან მინერალური წყაროებიდან. ლიმონიტი ქმნის მთლიან მასებს, ფოროვან, წიდისებრ ან მიწისებრ აგრეგატებს, ოოლითებს და კონკრეციებს. ლიმონიტი რკინის მნიშვნელოვანი მადანია, რომლის სამრეწველო მნიშვნელობის საბადოებია რუსეთში, გერმანიაში და სხვაგან.

## ლიტერატურა
კატეგორია:რკინის მინერალები
კატეგორია:ოქსიდის მინერალები
კატეგორია:ჰიდროქსიდის მინერალები
ლისტერიოზი

**ლისტერიოზი** () — ადამიანისა და ცხოველების ზონოზურ ინფექციური დაავადება. იწვევს მიკროორგანიზმი ლისტერია (listeria monocytogenes). დაავადება სპონტანურად გვხვდება თითქმის ყველა ქვეყანაში, მათ შორის საქართველოშიც (გამოავლინეს 1971). ინფექციის წყაროა გარეული მღრღნელები და შინაური ცხოველები. ადამიანს ლისტერიოზი გადაედება დაავადებულ ცხოველებთან კონტაქტითა და საკვებით (თერმულად ნაკლებად დამუშავებული ხორცი, უმი რძე). ბაქტერიები ადამიანის სხეულში შეიჭრება ლორწოვანი გარსიდან და დაზიანებული კანიდან. ინკუბაციური პერიოდი 2-4 კვირა გრძელდება. ლისტერიოზის მიმდინარეობას მწვავე სეფსისის სახით - ახასიათებს ცხელება, ანგინა, თავის ტკივილი, სისუსტე, ლიმფური კვანძების გადიდება, სისხლში ლიმფომონოციტოზი და სხვა.

დიაგნოზს ადგენენ კლინიკური სიმპტომების, ბაქტეროლოგიური და სეროლოგიური გამოკვლევების საფუძველზე. მკურნალობა - ანტიბიოტიკები. პროფილაქტიკა - პირადი ჰიგიენა, ხორცისა და რძის თერმული დამუშავება.

## სქოლიო 
კატეგორია:ინფექციური დაავადებები
ჰაიტი 1924 წლის ზაფხულის ოლიმპიურ თამაშებზე

**ჰაიტიმ** ზაფხულის ოლიმპიურ თამაშებზე მეორედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ მხოლოდ ერთი ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1924 წლის ზაფხულის ოლიმპიურ თამაშებზე
კატეგორია:ჰაიტი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
ჰაიტი 1928 წლის ზაფხულის ოლიმპიურ თამაშებზე

**ჰაიტიმ** ზაფხულის ოლიმპიურ თამაშებზე მესამედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1928 წლის ზაფხულის ოლიმპიურ თამაშებზე
კატეგორია:ჰაიტი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
ჰაიტი 1932 წლის ზაფხულის ოლიმპიურ თამაშებზე

**ჰაიტიმ** ზაფხულის ოლიმპიურ თამაშებზე მეოთხედ იასპარეზა 1932 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1932 წლის ზაფხულის ოლიმპიურ თამაშებზე
კატეგორია:ჰაიტი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
პირდაპირი უცხოური ინვესტიცია

**პირდაპირი უცხოური ინვესტიციები** (FDI –  Foreign direct investment)  — პირდაპირი ინვესტიცია ქვეყნის წარმოებასა და ბიზნესში უცხოური საწარმოს მიერ კომპანიის შეძენით ან არსებული ბიზნესის გაფართოებით. პირდაპირი უცხოური ინვესტიციის გარდა არსებობს პორთფელური ინვესტიცია. პორთფელური ინვესტიცია არის პასიური ინვესტიცია სხვა ქვეყნის ფასიან ქაღალდებში, როგორიცაა აქციები და ობლიგაციები.

## რესურსები ინტერნეტში
*  
* Foreign Direct Investment in the United States. Transactions.
* Foreign Direct Investment in the United States Department of Commerce and Council of Economic Advisers
* OECD Benchmark Definition of Foreign Direct Investment (2008)
* IMF: How Countries Measure FDI (2001)
* Tracking cross-border investments using applied onomastics
ჰაიტი 2008 წლის ზაფხულის ოლიმპიურ თამაშებზე

**ჰაიტიმ** ზაფხულის ოლიმპიურ თამაშებზე მეთოთხმეტედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში 
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:ჰაიტი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
პარატჰორმონი

**პარატჰორმონი** ( — მახლობლად, ახლოს +  — ფარისებრი ჯირკვალი;
სინ.: პარათირეოიდული ჰორმონი) — ჰორმონი, რომელიც წარმოიქმნება პარაფირისებრი ჯირკვლების მიერ. არეგულირებს ორგანიზმში კალციუმისა და ფოსფორის ცვლას.

## რესურსები ინტერნეტში 
* პარატჰორმონი

კატეგორია:ჰორმონები
ჩოხატაურის მხარეთმცოდნეობის მუზეუმი

**ჩოხატაურის მხარეთმცოდნეობის მუზეუმი** — ნიკო ბერძენიშვილის სახელობის ისტორიული მუზეუმი ჩოხატაურში. დაარსდა 1958 წელს. 1961 წელს მოეწყო პირველი ექსპოზიცია. 2003 წელს მიენიჭა ნიკო ბერძენიშვილის სახელი. 

მუზეუმში ძირითადად დაცულია არქეოლოგიური მასალა: ძვ. წ. VI-V საუკუნეების საბრძოლო და შრომითი იარაღები, სამაროვანის ინვენტარი, ჭურჭელი, ნუმიზმატიკური მასალა. აგრეთვე XIX საუკუნის საბრძოლო იარაღი, ეთნოგრაფიული მასალა, ხელნაწერები, გურიის ერისთავების პირადი ნივთები.

## გალერეა

Chokhatauri Museum3.jpg|
Chokhatauri Museum4.jpg|
Chokhatauri Museum6.jpg
Chokhatauri Museum1.jpg
Chokhatauri Museum2.jpg

## იხილეთ აგრეთვე
* საქართველოს მუზეუმების სია

## ლიტერატურა
*

## რესურსები ინტერნეტში
*საქართველოს მუზეუმები

კატეგორია:ჩოხატაურის მუნიციპალიტეტის მუზეუმები
კატეგორია:1985 წელს დაარსებული მუზეუმები
მოსე გოგიბერიძის სახლ-მუზეუმი

**მოსე გოგიბერიძის სახლ-მუზეუმი** — მემორიალური მუზეუმი ჩოხატაურის მუნიციპალიტეტის სოფელ ქვენობანში. დაარსდა 1977 წელს. მუზეუმში დაცულია ქართველი ფილოსოფოსის მოსე გოგიბერიძის (1897–1949 წწ) ხელნაწერები, მემორიალური ნივთები, ფოტომასალა, დოკუმენტები, მისი შრომები.  2010 წლის იანვრისათვის მუზეუმში დაცული იყო 1000-მდე ექსპონატი.

## იხილეთ აგრეთვე
* საქართველოს მუზეუმების სია

## ლიტერატურა 
## რესურსები ინტერნეტში
*საქართველოს მუზეუმები

კატეგორია:ჩოხატაურის მუნიციპალიტეტის მუზეუმები
კატეგორია:1977 წელს დაარსებული მუზეუმები
ლორნეტი

[250px|thumb|[1909 წლის ვერცხლის ლორნეტი]]
**ლორნეტი** — სათვალეების ნაირსახეობა, პენსნესგან განსხვავდება მაფიქსირებელი მოწყობილობის არქონით: ლინზების წყვილი ჩარჩოში, დაფიქსირებულია სახელურზე. XVIII საუკუნის დასასრულის — XIX საუკუნის დასაწყისის პოპულარული აქსესუარი, ფუნქციით შეესაბამება თეატრის ბინოკლს. ყველაზე გავრცელებული ვერსიით გამოგონილია 1780 წელს, ჯორჯ ადამსის მიერ.

## ისტორია 
### წარმოშობა 
ერთ-ერთი აზრის თანახმად, ლორნეტი XV საუკუნეში გაჩნდა, მისი წარმოშობის ისტორია დაკავშირებულია ჩვეულებრივი სათვალეების „თავდაყირა“ დაყენებასთან. სათვალეების გადაყირავება, რომელთა პატარა რკალი, როგორც წესი, ქვემოთ იყო მოღუნული, საჭირო იყო მისი როგორც სახელურად გამოყენებისთვის.

სხვა აზრით ლორნეტი ინგლისელი ოპტიკოსის ჯორჯ ადამსის გამოგონებაა, რომელიც 1780 წელს გაჩნდა, როგორც სათვალეების არისტოკრატიული ვარიანტი მათი ჭერისთის განკუთვნილი დამატებითი სახელურით. ლორნეტების პირველ მოდელებში გამოიყენებოდა ლითონის ჩარჩო მრგვალი ღიობებით ლინზებისთვის, რომელნიც ნახევრწრით იყვნენ შეერთებულნი ცხვირზე მოხერხებულად განთავსებისთვის. ხელში საჭერად კი მას სახსრის მეშვეობით უმაგრდებოდა სახელური. 1818 წელს დაიწყო დაკეცვადი ლორნეტების დამზადება, რომელნიც პატარა ბერკეტის მეშვეობით იღებოდა და იკეტებოდა. მოგვიანებით ავტომატურად გახსნადი და დაკეცვადი ლორნეტები გაჩნდნენ, რომელნიც მოქმედებაში ზამბარაზე დაწოლით მოდიოდნენ.

## ლიტერატურა
*ქართული ენის განმარტებითი ლექსიკონი, ერთტომეული, გვ. 278, თბილისი, 1986

## სქოლიო 
კატეგორია:ოფთალმოლოგია
კატეგორია:ოპტიკა
ნიკო მარის სახლ-მუზეუმი

**ნიკო მარის სახლ-მუზეუმი** — მემორიალური მუზეუმი ჩოხატაურის მუნიციპალიტეტის სოფელ დაბლაციხეში. მუზეუმში დაცულია ქართველი მეცნიერის ნიკო მარის (1864–1934 წწ.) ხელნაწერები, მემორიალური ნივთები, ნაშრომები. მუზეუმი გაიხსნა 1999 წელს.

## გალერეა

Niko Mari Memorial Museum Interior.jpg|ინტერიერი
Niko Mari Memorial Museum, writings.jpg|ექსპონატები

## იხილეთ აგრეთვე
* საქართველოს მუზეუმების სია

## რესურსები ინტერნეტში
*საქართველოს მუზეუმები

კატეგორია:ჩოხატაურის მუნიციპალიტეტის მუზეუმები
კატეგორია:1999 წელს დაარსებული მუზეუმები
გრანპრი (სნუკერი)

**გრან-პრი** () — სნუკერის პროფესიონალური რეიტინგული ტურნირი, ერთ-ერთი ყველაზე მნიშვნელოვანი ტურნირი მეინ-ტურში.

## გამარჯვებულები 
## რესურსები ინტერნეტში 
* ინფორმაცია ტურნირის შესახებ კრის ტერნერის არქივში  

კატეგორია:გრან-პრი (სნუკერი)
კოლომბიის ვულკანების სია

სტატიაში მოცემულია კოლომბიის მოქმედი და ჩამქრალი ვულკანების სია.
250px|მინიატიურა|კოლომბიის ძირითადი ვულკანების რუკა

## რესურსები ინტერნეტში 
* Volcanes de Colombia - INGEOMINAS 
* Rincón del vago - Geografía colombiana 

კატეგორია:კოლომბიის ვულკანები
კატეგორია:კოლომბიის მთები
ჰონდურასი 1968 წლის ზაფხულის ოლიმპიურ თამაშებზე

**ჰონდურასმა** ზაფხულის ოლიმპიურ თამაშებზე პირველად იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1968 წლის ზაფხულის ოლიმპიურ თამაშებზე
კატეგორია:ჰონდურასი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კოლომბიის მდინარეების სია

სტატიაში მოცემულია კოლომბიის უგრძესი მდინარეების სია:
300px|მინიატიურა|კოლომბიის მდინარეების რუკა

## რესურსები ინტერნეტში 
*GEOnet Names Server 

## ლიტერატურა
*Rand McNally, The New International Atlas, 1993.

## სქოლიო
კატეგორია:კოლომბიის მდინარეები
ჰონგ-კონგი 1960 წლის ზაფხულის ოლიმპიურ თამაშებზე

**ჰონგ-კონგმა** ზაფხულის ოლიმპიურ თამაშებზე მესამედ იასპარეზა 1960 წელს, იტალიის დედაქალაქ რომში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1960 წლის ზაფხულის ოლიმპიურ თამაშებზე
კატეგორია:ჰონგ-კონგი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
სტივენ უილსონის დისკოგრაფია

აქ მოცემულია მუსიკოს სტივენ უილსონის დეტალური დისკოგრაფია. უილსონი ყველაზე მეტად ცნობილია, როგორც ჯგუფ Porcupine Tree-ს წამყვანი ვოკალისტი, სიმღერების ავტორი და გიტარისტი. დისკოგრაფია მოიცავს არა მხოლოდ ჯგუფის, არამედ უილსონის სხვა პროექტებს, სოლო-ალბომებს და სხვა მუსიკოსებთან თანამშრომლობას.

## Altamont
Altamont-ში შედიოდნენ სტივენ უილსონი და საიმონ ვოკინგზი. ჯგუფი არსებობდა 1983-84 წლებში. ამ პერიოდში უილსონი 14-16 წლის იყო. მთელი მუსიკა ცოცხალი იმპროვიზაციების შედეგად შეიქმნა და ჩაიწერა აუდიო-კასეტებზე უბრალოდ ანალოგური სინთეზატორებისა და შინაურ პირობებში დამზადებული ექო-მანქანით.

## Karma
## No-Man
## Porcupine Tree
## Incredible Expanding Mindfuck
## Bass Communion
## Blackfield
## Storm Corrosion
## სოლო ნამუშევრები
### სტუდიური ალბომები
### საკონცერტო ალბომები
### კომპილაციური ალბომები
### EP-ები
### სინგლები
## სხვა სიმღერები
### გამოუცემელი ელექტრონული მუსიკა
 **c** - *Unreleased Electronic Music Vol. 1*-ის CD-R ასლები შეიცავენ უნიკალურ პოლაროიდულ ფოტოსურათს, რომელიც გადაღებულია ლასე ჰოილის მიერ, სპეციალურად ამ პროექტისთვის. დევიდ შროდერმა შექმნა საიტი, სადაც ლასე ჰოილის პოლაროიდული სურათები თანმიმდევრული სახით წარმოადგინა, მათი მფლობელების სახელებით. სიმღერების ჩაწერილი თარიღი სტივენ უილსონის მიერ იქნა მითითებული. პოლაროიდული სურათების ნაწილი მოხვდა ლასე ჰოილის MySpace გვერდის ფოტოგალერეაში „Old Polaroids“.

### ცალკე სიმღერები
ეს სიმღერები უილსონის მიერ ვრცელდებოდა ინტერნეტით,  MySpace და Soundcloud გვერდებზე.

## მონაწილეობა სხვა შემსრულებლებთან
### ალბომების რემიქსები
სტივენ უილსონმა წლების განმავლობაში იმუშავა სხვადასხვა შემსრულებლის ალბომების რემიქსებზე.

## რესურსები ინტერნეტში
*Steven Wilson Headquarters 
*სრული დისკოგრაფია (გამოცემა #8)

## სქოლიო 
კატეგორია:სტივენ უილსონი
კატეგორია:ბრიტანელი შემსრულებლების დისკოგრაფიები
კატეგორია:როკ-მუსიკის დისკოგრაფიები
ჰონგ-კონგი 2004 წლის ზაფხულის ოლიმპიურ თამაშებზე

**ჰონგ-კონგმა** ზაფხულის ოლიმპიურ თამაშებზე მეცამეტედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2004 წლის ზაფხულის ოლიმპიურ თამაშებზე
კატეგორია:ჰონგ-კონგი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
წერტილი (გეომეტრია)

მინი|წერტილები სიბრტყეზე
**წერტილი** — გეომეტრიაში, ტოპოლოგიასა და მათემატიკაში აღნიშნავს აბსტრაქტულ ობიექტს სივრცეში, რომელსაც არ აქვს არც მოცულობა, არც ფართობი, არც სიგრძე და არც სხვა საზომი მახასიათებელი. ამგვარად, წერტილს უწოდებენ ნულ-განზომილებიან ობიექტს. წერტილი მათემატიკის ერთ-ერთი ფუნდამენტალური კონცეფციაა; ნებისმიერი გეომეტრიული ფიგურა წერტილებისგან შემდგარად ითვლება.

## ლიტერატურა 
* Clarke, Bowman, 1985, "Individuals and Points," *Notre Dame Journal of Formal Logic 26*: 61–75.
*De Laguna, T., 1922, "Point, line  and surface as sets of solids," *The Journal of Philosophy 19*: 449–61.
* Gerla, G., 1995, "Pointless Geometries " in Buekenhout, F., Kantor, W. eds., *Handbook of incidence geometry: buildings and foundations*. North-Holland: 1015–31.
* Whitehead A. N., 1919. *An Enquiry Concerning the Principles of Natural Knowledge*. Cambridge Univ. Press. 2nd ed., 1925.

## რესურსები ინტერნეტში 
*Definition of Point
*Points definition pages

კატეგორია:კლასიკური გეომეტრია
ორორი (გაზეთი)

**„ორორი“** () — სოციალური მიმართულების ყოველდღიური ლიბერალური ფრანგული გაზეთი, რომელიც გამოიცემოდა პარიზში.

1897 წელს დააარსა ერნესტ ვაუგანმა. 1898 წლის 13 იანვარს დაიბეჭდა ემილ ზოლას ღია წერილი, სახელწოდებით „ბრალს ვდებ!“, რომელშიც მწერალი გამოდის ფრანგული ხელისუფლების წინააღმდეგ. 1898 წლის აგვისტოდან 1899 წლის ივლისამდე გამოცემა დაიწყო ოქტავ მირბომ. მის გარდა, გაზეთში თავის ლიტერატურულ ნაწარმოებებს აქვეყნებდა ანატოლ ფრანსი.

კლემანსოს მმართველობის დროს გაზეთი მთლიანად გადავიდა ლიტერატურულ გამოცემებზე, რომლებშიც ძირითადად იბეჭდებოდა პოლიტიკური იდეები, ანტიკოლონიური სტატიები. 1906 წლიდან 1908 წლამდე პოლიტიკური რედაქტორი იყო არტურ რანკი. 1914 წლიდან გაზეთმა გამოსვლა შეწყვიტა.

## რესურსები ინტერნეტში 
* გაზეთის ციფრული ვერსია, 1897-1916 წლები. 

კატეგორია:ფრანგულენოვანი გაზეთები
კატეგორია:სოციალისტური გაზეთები
სეფსისი

**სეფსისი** () — ადამიანისა და ცხოველების მძიმე ინფექციური დაავადება. სეფსისი ნებისმიერი ინფექციის ისეთი ფორმაა, რომლის დროსაც ორგანიზმის მძიმე მდგომარეობის ან მიკრობების მაღალი ვირულენტობის, აგრეთვე ორგანიზმში მათი დიდი რაოდენობით ან არაბუნებრივი გზით შეჭრის შედეგად ორგანიზმის დაცვითი უნარი იმდენად დაქვეითებულია, რომ ანთებითი კერები, სადაც ჩვეულებრივ მიკრობების დათრგუნვა ხდება, გადაიქცევა მათი გამრავლებისა და უწყვეტი განმეორებითი გენერალიზაციის წყაროდ. სეფსისის გამომწვევი შეიძლება იყოს სტრეპკოკოკი, სტაფილოკოკი (უფრო ხშირად) და სხვა. ამჟამად გავრცელებულია ე.წ. გრამუარყოფითი (ნაწლავის ჩხირი, კლოსტრიდია) ინფექცია. მიკრობის შეჭრის ადგილის მიხედვით განარჩევენ კანისმიერ, ოპერაციის შემდგომ, მშობიარობის და აბორტის შემდგომ, უროლოგიურ (ინფექცია იჭრება საშარდე გზებიდან), ორალურ (ინფექცია იჭრება პირის ღრუდან) და კრიპტოგენულ სეფსისს; ჩარევის საჭიროების მიხედვით - არაქირურგიულ, ქირურგიულ, გინეკოლოგიურ, უროლოგიურ და პედიატრიულ სეფსისს; კლინიკური მიმდინარეობის მიხედვით - ელვისებურს (1-7 დღე), მწვავეს ( 3 თვემდე) და ქრონიკულს; კერების მიხედვით - სეპტიცემიას (ჩირქოვანი მეტასტაზების გარეშე), სეპტიკოპიემიას (ჩირქოვანი მეტასტაზებით) და სეფსისურ (ბაქტერიულ) ენდოკარდიტს (ინფექციის კერა ენდოკარდიუმშია), რომელსაც უმძიმესი მიმდინარეობა აქვს. სეფსისს ახასიათებს როგორც ადგილობრივი, ისე საერთო სიმპტომები: მაღალი ტემპერატურა, თავის ტკივილი (სტაფილოკოკური სეფსისი თავის ტკივილის გარეშე მიმდინარეობს), მძიმე შემთხვევაში ცნობიერების დაკარგვა, მაჯისცემის გახშირება, არტერიული სისხლის წნევის დაქვეითება, შეშუპებები, ნაწოლები და სხვა. ყოველგვარი ცხელების დროს, რომელიც იწყება ტრავმის (ოპერაცია,მშობიარობა და სხვა) მიღების ან ჩირქგროვის გაჩენის შემდეგ, ეჭვი უნდა მივიტანოთ სეფსისზე. სეფსისის ნათელი სურათი ვითარდება 3 - 5 დღეში, ზოგჯერ უფრო გვიანაც. ეფექტიანი მკურნალობა შესაძლებელია პირველ დღე-ღემეში. ახალშობილთა სეფსისისთვის დამახასიათებელია პირღებინება, ფაღარათი, ძუძუს წოვის მიტოვება, წონაში დაკლება,ორგანიზმის გაუწყლოება, მონაცისფრო კანი და სხვა.

## მკურნალობა 
ანტიბიოტიკების დიდი დოზები, სულფანილამიდები;ორგანიზმის წინააღმდეგობის ასამაღლებელი ღონისძიებანი (გაძლიერებული ვიტამინიზებული მაღალკალორიული საკვები, სისხლის და ცილოვანი პრეპარატების გადასხმა, ავტოვაქცინები, გამა-გლობულინი); ადგილობრივად - დანეკროზებული ქსოვილების დროული მოცილება, ჩირქგროვების გაკვეთა, ჭრილობების დამუშავება ანტიბიოტიკებითა და ანისეპტიკური პრეპარატებით და სხვა.

1979 წელს საქართველოში შეიქმნა სეფსისის საწინააღმდეგო რესპუბლიკური ცენტრი. ცენტრის საქმიანობაში შედის: ინფექციონისტების, ქირურგების, მეან-გინეკოლოგების, პედიატრებისა და სხვა სპეციალისტების ორგანიზებული გაერთიანება; მოსახლეობისთვის მაღალკვალიფიციური კონსულტაციის გაწევა; დიაგნოსტიკისა და მკურნალობის ერთობლივი ტექნიკის შემუშავება; ავადმყოფების დისპანსერული მომსახურება (სეფსისის გადატანის შემდეგ 1 წელი,სეფსისური ენდოკარდიის შემდეგ - მთელი სიცოცხლის მანძილზე) და სხვა. სეფსისის საწინააღმდეგო ცენტრის მიერ მიღებული ღონისძიებების შედეგად მკვეთრად შემცირდა სეფსისით გამოწვეული ლეტალობა.

## ლიტერატურა 
კატეგორია:ინფექციური დაავადებები
რეი-ბანი ავიატორი

[thumb|[Ray-Ban 3025 დიდ ლითონიანი სათვალე „ავიატორი“]]

**ავიატორის სათვალე** — სათვალის სტილი, რომელიც გამოგონილ იქნა კომპანია Bausch & Lomb-ის მიერ და ცნობილია ბრენდ Ray-Ban-ის სახელით. მას ახასიათებს მუქი, ხშირად ამრეკლი ლინზები, რომელნიც თვალის კაკალზე ორჯერ ან სამჯერ დიდნი არიან, აქვს ძალიან თხელი ჩარჩო, ორი ან სამი დამაკავშირებელი ხიდით და ხიშტი ყურსაცმი. ორიგინალური დიზაინი გამოირჩევა G-15 რბილი სათვალის ლინზებით, ანუ ნეიტრალური ნაცრისფრით და სინათლის 20%-ის გამტარობით.
დიდი ლინზები არა ბრტყელები, არამედ ოდნავ გამობურცულები არიან. სათვალის დიზაინი ცდილობს დაფაროს, ადამიანის თვალის არეალის, რაც შეიძლება დიდი ნაწილი და რაც შეიძლება მეტად შეუშალოს სინათლის თვაზლე მოხვედრას ნებისმიერი კუთხიდან.

## ისტორია 
[thumb|left|200პქ|გენერალი [დაგლას მაკარტური ავიატორის სათვალეში. 1944 წელი, კუნძული ლეიტე, ფილიპინები.]]
ავიატორის სათვალეები ან „პილოტის მინები“ ბრენდ რეი-ბანის მიერ 1936 წელს იქნა გამოგონებული, რათა მფრინავების თვალები, ფრენის დროს, მზისგან დაეცვა. ბრენდმა ამ სათვალეების მასობრივი გაყიდვა მათი შემუშავებიდან ერთი წლის შემდეგ დაიწყო.

„ავიატორი“ კარდგად ცნობილი სათვალის სტილი, მეორე მსოფლიო ომის დროს, გენერალ დაგლას მაკარტურის ფილიპინებში ვიზიტის შემდეგ გახდა. გაზეთების ფოტოგრაფებმა, ამ სათვალეში მას რამდენიმე სურათი გადაუღეს. ავიატორის სათვალეებმა ასევე დიდი მოწონება ჰპოვეს ფრანგულ არმიაშიც.

„ავიატორები“ პოპულარულები იყვნენ 1960-იანი წლებიდან, მაგრამ უფრო პოპულარულები პოპ კულტურის წარმომადგენლების პოლ მაკ-კარტნის, რინგო სტარის. რეი-ბანის „ავიატორიები“ ასევე შესამჩნევი იყო ფილმებში *კობრა*, სადაც მთავარ როლში სილვესტერ სტალონე მონაწილეობდა და *იცხოვრო და მოკვდე ლ.ა.-ში* — სადაც ორი მთავარი პერსონაჟი მთელი ფილმის განმავლობაში ატარებს ამ სათვალეებს. 1990-იან წლებში, მათმა პოპულარულობამ იკლო, თუმცა ადრეული 2000-იან წლებიდან ისევ პოპულარობის ზრდა დაიწყო.

სათვალე „ავიატორზე“ დღემდე დიდი მოთხოვაა სამხედრო და სამოქალაქო პილოტებს შორის, ასევე ისინი საკმაოდ პოპულარულნი არიან ამერიკელ პოლიციელებშიც.

## იხილეთ აგრეთვე 
რეი-ბანი

## რესურსები ინტერნეტში 
* People Wearing Aviators 

## სქოლიო 
კატეგორია:მზის სათვალეები
ვოლხოვის რაიონი

**ვოლხოვის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ვოლხოვი. 2008 წლის 7 აპრილიდან რაიონის ადმინისტრაციის მეთაური სერგეი აკლუშნინია. რაიონი ლენინგრადის ოლქის ცენტრალურ ნაწილს მოიცავს, რომლის ფართობია 5124,4 კმ². ჩრდილო-აღმოსავლეთით — ლოდეინოპოლეს, სამხრეთ-აღმოსავლეთით — ტიხვინის, სამხრეთით — კირიშის, ხოლო დასავლეთით — კიროვსკის რაიონი ესაზღვრება. ჩრდილოეთიდან ემიჯნება ლადოგის ტბას. რაიონის მთავარი მდინარეებია: ვოლხოვი, სიასი და პაშა.

## ისტორია
რაიონი 1927 წლის 1 აგვისტოს ადმინისტრაციულ-ტერიტორიული რეფორმების შედეგად წარმოიქმნა, რომლის ცენტრი ქალაქი ზვანკა, დღევანდელი ვოლხოვი, იყო. ვოლხოვის რაიონს მიეკუთვნებოდა გაუქმებული ვოლხოვის (ნოვოლადოგის) მაზრის ტერიტორიის ნაწილი. თავდაპირველად რაიონი შედგებოდა ოთხი ვოლოსტისგან (კოლჩანოვსკაია, ოქტიაბრსკაია, პროლეტარსკაია და შუმსკაია) და იყოფოდა 53 სოფსაბჭოდ.

1930 წელს ოკრუგის გაუქმების შემდეგ რაიონი უშუალოდ ლენინგრადის ოლქს დაექვემდებარა. 1939 წელს ვოლხოვი საოლქო მნიშვნელობის ქალაქი გახდა. 1946 წლის 20 მარტს წარმოიქმნა ნოვოლადოგის რაიონი, რომლის საზღვრებშიც ვოლხოვის რაიონის დასავლეთი ნაწილი მოექცა.

2006 წლის 1 იანვარს ვოლხოვის რაიონმა მუნიციპალური რაიონის სტატუსი მიიღო, რომლის შემადგენლობაშიც წარმოიქმნა საქალაქო და სასოფლო დასახლებები, ქალაქი ვოლხოვი რაიონის შემადგენლობაში შევიდა, როგორც ცალკე საქალაქო დასახლება.

## მოსახლეობა
რაიონის მოსახლეობის დინამიკა:

ImageSize = width:735 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:127628
ScaleMajor = unit:year increment:20000 start:0 gridcolor:gray1
PlotData =
  bar:1959 color:gray1 width:1 
   from:0 till:104374 width:15  text:104&nbsp;374 textcolor:red fontsize:8px
  bar:1970 color:gray1 width:1 
   from:0 till:127628 width:15  text:127&nbsp;628 textcolor:red fontsize:8px
  bar:1979 color:gray1 width:1 
   from:0 till:114080 width:15  text:114&nbsp;080 textcolor:red fontsize:8px
  bar:1989 color:gray1 width:1 
   from:0 till:109264 width:15  text:109&nbsp;264 textcolor:red fontsize:8px
  bar:2002 color:gray1 width:1 
   from:0 till:97395 width:15  text:97&nbsp;395 textcolor:red fontsize:8px
  bar:2010 color:gray1 width:1 
   from:0 till:95182 width:15  text:95&nbsp;182 textcolor:red fontsize:8px

## რესურსები ინტერნეტში
* ვოლხოვის რაიონის ადმინისტრაცია
* ვოლხოვის რაიონი ლენინგრადის ოლქის საიტზე

## სქოლიო 
კატეგორია:ლენინგრადის ოლქის რაიონები
კირიშის რაიონი

**კირიშის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კირიში. რაიონი მდებარეობს ლენინგრადის ოლქის სამხრეთ ნაწილში, მდინარე ვოლხოვისა და მისი შენაკადის — პჩიოვჟის აუზში. ფართობი 3019,3 კმ²-ია. ჩრდილოეთით — ვოლხოვის, აღმოსავლეთით — ტიხვინის, დასავლეთით — ტოსნოს და ჩრდილო-დასავლეთით — კიროვის რაიონები ესაზღვრება, ხოლო სამხრეთით — ნოვგოროდის ოლქი.

## ისტორია
1927 წლის 1 იანვარს ადმინისტრაციულ-ტერიტორიული რეფორმების შედეგად ვოლხოვის მაზრის გარკვეული ნაწილისგან, ახლანდელი კირიშის რაიონის ტერიტორიაზე, წარმოიქმნა ანდრეევსკისა (ადმ. ცენტრი — სოფელი ანდრეევო) და ბუდოგოშჩის (ადმ. ცენტრი — დაბა ბუდოგოშჩი) რაიონები. 1930 წელს ოკრუგების გაუქმების შედეგად ზემოთ ნახსენები რაიონები უშუალოდ დაექვემდებარენ ლენინგრადის ოლქის ადმინისტრაციას.

1931 წლის 30 სექტემბერს ანდრეევსკის რაიონის ადმინისტრაციული ცენტრი სოფელ ანდრეევოდან სოფელ კირიშში გადავიდა, ხოლო რაიონს სახელი გადაერქვა და ეწოდა კირიშის რაიონი. 1932 წლის 1 იანვარს ბუდოგოშჩენსკის რაიონი რაიონი გაუქმდა, მისი ტერიტორია კი კირიშის რაიონს შეუერთდა. 

2006 წლის 1 იანვრიდან კირიშის რაიონს მუნიციპალური რაიონის სტატუსი მიენიჭა, მის ფარგლებში წარმოიქმნა 2 საქალაქო და 4 სასოფლო დასახლება, ქალაქი კირიში რაიონის შემადგენლობაში შევიდა, როგორც საქალაქო დასახლება.

## ადმინისტრაციულ-ტერიტორიული დაყოფა
## რესურსები ინტერნეტში
* ოფიციალური საიტი
* კირიშის რაიონი ლენინგრადის ოლქის საიტზე
* ლენინგრადის ოლქის არქიტექტურის ძეგლები, მოკლე სია: კირიშის რაიონი

## სქოლიო 
კატეგორია:ლენინგრადის ოლქის რაიონები
ჰონდურასი 1996 წლის ზაფხულის ოლიმპიურ თამაშებზე

**ჰონდურასმა** ზაფხულის ოლიმპიურ თამაშებზე მეექვსედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ჰონდურასი ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
ლოდეინოპოლეს რაიონი

**ლოდეინოპოლეს რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ლოდეინოე-პოლე, საიდანაც მომდინარეობს რაიონის სახელიც. რაიონი მოიცავს 2 საქალაქო და 3 სასოფლო დასახლებას. წარმოიქმნა 1927 წლის სექტემბერში. ისტორიულად რაიონის ტერიტორიაზე მდებარეობდა ლოდეინოპოლეს მაზრა. 2010 წლის მონაცემებით რაიონის მოსახლეობა 30 469 ადამიანს შეადგენდა.

ლოდეინოპოლეს რაიონს ჩრდილოეთით — კარელიის რესპუბლიკა, ჩრდილო-აღმოსავლეთით — პოდპოროჟიეს, სამხრეთით — ტიხვინის და სამხრეთ-დასავლეთით — ვოლხოვის რაიონები ესაზღვრება. დასავლეთიდან აკრავს ლადოგის ტბა. რაიონის ფართობია 4910.9 კმ², რაც ლენინგრადის ოლქის საერთო ფართობის 6,60 %-ია.

## ისტორია
1927 წლამდე, მანამდე სანამ, ლოდეინოპოლეს რაიონი წარმოიქმნებოდა, პეტროგრადის გუბერნიის შემადგენლობაში, არსებობდა ლოდეინოპოლეს მაზრა, რომელიც 1922 წლამდე შედიოდა ოლონეცის გუბერნიის შემადგენლობაში. ლოდეინოპოლეს რაიონი წარმოიქმნა 1927 წელს სსრკ-ის უმაღლესი საბჭოს პრეზიდიუმის დადგენილების საფუძველზე. 1974 წლის 23 ოქტომბრის საოლქო კომიტეტის გადაწყვეტილებით ლოდეინოპოლის რაიონს შეუერთდა დომოჟიროვსკის სოფსაბჭო, რომელიც მანამდე ვოლხოვის რაიონის დაქვემდებარებაში იყო.

2006 წლის 1 იანვარს რაიონს მიენიჭა მუნიციპალური რაიონის სტატუსი, მის შემადგენლობაში წარმოიქმნა 2 საქალაქო და 3 სასოფლო დასახლება, ქალაქი ლოდეინოე-პოლე რაიონის დაქვემდებარებაში შევიდა, როგორც ცალკეული საქალაქო დასახლება.

## დემოგრაფია
რაიონის მოსახლეობის დინამიკა:

## რესურსები ინტერნეტში
* ლოდეინოპოლეს რაიონის ოფიციალური საიტი 
* ლოდეინოპოლეს რაიონი ლენინგრადის ოლქის საიტზე
* ლენინგრადის ოლქის არქიტექტურული ძეგლები, მოკლეს სია:ლოდეინოპოლეს რაიონი.
* ლოდეინოპოლეს რაიონის ღირსშესანიშნაობები 

## სქოლიო 
კატეგორია:ლენინგრადის ოლქის რაიონები
ვოლოსოვის რაიონი

**ვოლოსოვის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ვოლოსოვო, საიდანაც მომდინარეობს რაიონის სახელწოდება. შეიქმნა 1927 წლის სექტემბერში. 1963-1965 წლებში შედიოდა კინგისეპის სასოფლო რაიონის შემადგენლობაში. 2010 წლის მონაცემებით რაიონის მოსახლეობა 49 443 ადამიანს შეადგენდა.

რაიონის ფართობი შეადგენს 2,73 ათას კმ²-ს, რაც ოლქის საერთო ფართობის 3,65%-ია, გადაჭიმულია ჩრდილოეთიდან სამხრეთისკენ 65 კილომეტრზე, ხოლო დასავლეთიდან აღმოსავლეთისკენ 55 კილომეტრზე. ჩრდილოეთიდან ესაზღვრება ლომონოსოვის, სამხრეთიდან — ლუჟსკის, აღმოსავლეთიდან — გატჩინის, სამხრეთ-დასავლეთიდან — სლანცის, ხოლო დასავლეთიდან — კინგისეპის რაიონი.

## ისტორია
1927 წლამდე რაიონის ტერიტორია შედიოდა ტროიცკისა და იამბურგის (კინგისეპი) მაზრების შემადგენლობაში, იამბურგის მაზრას რაიონი ვოლოსოვის ვოლოსტის სტატუსით ექვემდებარებოდა. 1927 წლის სექტემბერში წარმოიქმნა ვოლოსოვის რაიონი, ხოლო 1930 წელს რაიონების გაუქმების შედეგად დაექვემდებარა უშუალოდ ლენინგრადის ოლქს. 1935 წლის მარტიდან 1940 წლის სექტემბრამდე შედიოდა კინგისეპის რაიონის შემადგენლობაში. 1931 წლის იანვარში ვოლოსოვის რაიონს მიუერთდა გაუქმებული მოლოსკოვიცკის რაიონის ტერიტორია.

2006 წლის 1 იანვარს რაიონში წარმოიქმნა საქალაქო და სასოფლო დასახლებები.

## მოსახლეობა
რაიონის მოსახლეობის დინამიკა:

ImageSize = width:600 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:49443
ScaleMajor = unit:year increment:10000 start:0 gridcolor:gray1
PlotData =
  bar:1959 color:gray1 width:1 
   from:0 till:40068 width:15  text:40&nbsp;068 textcolor:red fontsize:8px
  bar:1970 color:gray1 width:1 
   from:0 till:38583 width:15  text:38&nbsp;583 textcolor:red fontsize:8px
  bar:1979 color:gray1 width:1 
   from:0 till:40309 width:15  text:40&nbsp;309 textcolor:red fontsize:8px
  bar:1989 color:gray1 width:1 
   from:0 till:46908 width:15  text:46&nbsp;908 textcolor:red fontsize:8px
  bar:2002 color:gray1 width:1 
   from:0 till:48128 width:15  text:48&nbsp;128 textcolor:red fontsize:8px
  bar:2010 color:gray1 width:1 
   from:0 till:49443 width:15  text:49&nbsp;443 textcolor:red fontsize:8px

## რესურსები ინტერნეტში
* დადგენილება ვოლოსოვის რაიონის წარმოქნის შესახებ 
* ვოლოსოვის რაიონი ლენინგრადის ოლქის რუკაზე
* რაიონის არქიტექტურული ძეგლები

## სქოლიო 
კატეგორია:ლენინგრადის ოლქის რაიონები
ლუგის რაიონი

**ლუგის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ლუგა. შეიქმნა 1927 წლის სექტემბერში, ისტორიულად, ამჟამინდელი ლუგის რაიონის ტერიტორიაზე, მანამდე არსებობდა ლუგის მაზრა, რომელიც 1781 წელს შეიქმნა. 2010 წლის მონაცემებით რაიონის მოსახლეობა 78 759 ადამიანს შეადგენდა. რაიონის ფართობი — 6,07 ათასი კმ².

რაიონს ჩრდილოეთით — გატჩინის, ჩრდილო-დასავლეთით — ტოსნოს, დასავლეთით — სლანცის და ჩრდილო-დასავლეთით ვოლოსოვის რაიონები ესაზღვრება, სამხრეთით და სამხრეთ-აღმოსავლეთით კი ფსკოვისა და ნოვგოროდის ოლქები. ლუგის რაიონი დაბლობი ტერიტორიისგან შედგება, რომლის აბსოლუტური სიმაღლე 0—100 მეტრია. მის ტერიტორიაზე ქვიშისა და ტორფის ბუდობებია.

## რესურსები ინტერნეტში
* ლენინგრადის ოლქსი არქიტექტურის ძეგლები, მოკლე სია: ლუგის რაიონი
* კანონი ლუგის რაიონის შესახებ 

კატეგორია:ლენინგრადის ოლქის რაიონები
ვიბორგის რაიონი (ლენინგრადის ოლქი)

**ვიბორგის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ვიბორგი, საიდანაც მომდინარეობს რაიონის სახელი. ვიბორგის რაიონი შეიქმნა 1940 წლის ივლისში. ისტორიულად ვიბორგის რაიონამდე არსებული ადმინისტრაციული ერთეული იყო ვიბორგის გუბერნია, რომელიც 1744 წელს რუსეთ-შვედეთის ომის შედეგად შეიქმნა (1741—1743). თუმცა მანამდეც არსებობდა სანქტ-პეტერბურგის გუბერნიის დაქვემდებარებაში არსებული ვიბორგის პროვინცია. 1802 წელს ვიბორგის გუბერნიას ეწოდა ფინეთის გუბერნია, 1811 წელს კი უკვე ფინეთის დიდი სამთავროს დაქვემდებარებაში გადავიდა, სადაც ხელახლა ეწოდა ვიბორგის გუბერნია. 1917—1940 წლებში რაიონი იყო დამოუკიდებელი ფინეთის შემადგენელი ნაწილი. სსრკ-ფინეთის ომის (1941—1944) ოკუპირებული იყო ფინური სამხედრო ძალების მიერ.

რაიონის ფართობია 7431 კმ², მოიცავს 7 საქალაქო და 6 სასოფლო დასახლებას, მოსახლეობა 2011 წლის მონაცემებით 201 640 ადამიანს შეადგენდა.

## გეოგრაფიული მდებარეობა
ვიბორგის რაიონი მდებარეობს ლენინგრადის ოლქის ჩრდილო-დასავლეთ ნაწილში და იკავებს კარელიის ყელის დასავლეთ ნაწილს. რაიონს ჩრდილოეთით — კარელიის რესპუბლიკა (ლახდენპოხსკის რაიონი), ჩრდილო-დასავლეთით — პრიოზიორსკის რაიონი, აღმოსავლეთით — ვსევოლოჟსკის რაიონი, სამხრეთ-აღმოსავლეთით — ფედერალური მნიშვნელობის ქალაქი სანქტ-პეტერბურგი, ხოლო დასავლეთით — ფინეთი ესაზღვრება. სამხრეთ-დასავლეთით გარშემორტყმულია ფინეთის ყურით.

## დემოგრაფია
რაიონის მოსახლეობის დინამიკა:

ImageSize = width:650 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:201640
ScaleMajor = unit:year increment:50000 start:0 gridcolor:gray1
PlotData =
  bar:1959 color:gray1 width:1 
   from:0 till:124223 width:15  text:124&nbsp;223 textcolor:red fontsize:8px
  bar:1970 color:gray1 width:1 
   from:0 till:147661 width:15  text:147&nbsp;661 textcolor:red fontsize:8px
  bar:1979 color:gray1 width:1 
   from:0 till:168177 width:15  text:168&nbsp;177 textcolor:red fontsize:8px
  bar:1989 color:gray1 width:1 
   from:0 till:189495 width:15  text:189&nbsp;495 textcolor:red fontsize:8px
  bar:2002 color:gray1 width:1 
   from:0 till:192972 width:15  text:192&nbsp;972 textcolor:red fontsize:8px
  bar:2010 color:gray1 width:1 
   from:0 till:188469 width:15  text:188&nbsp;469 textcolor:red fontsize:8px
  bar:2011 color:gray1 width:1 
   from:0 till:201640 width:15  text:201&nbsp;640 textcolor:red fontsize:8px

## რესურსები ინტერნეტში
* მუნიციპალური ერთეული — ვიბორგის რაიონი
* ლენინგრადის ოლქის არქიტექტურის ძეგლები:ვიბორგის რაიონი

## სქოლიო 
კატეგორია:ლენინგრადის ოლქის რაიონები
ლომონოსოვის რაიონი (ლენინგრადის ოლქი)

**ლომონოსოვის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ლომონოსოვი. ლომონოსოვის რაიონი ლენინგრადის ოლქის შემადგენლობაში ერთადერთ ადმინისტრაციულ ერთეულს წარმოადგენს, რომლის თვითმმართველი ორგანო ფედერაციის სხვა ადმ. სუბიექტში — ქალაქ ლომონოსოვში მდებარეობს, რომელიც პეტროდვორცოვის რაიონის შემადგენლობაშია (სანქტ-პეტერბურგი). 2010 წლის მონაცემებით რაიონის მოსახლეობა 70 347 ადამიანს შეადგენდა.

ლომონოსოვის რაიონს აღმოსავლეთით — ფედერალური მნიშვნელობის ქალაქი სანქტ-პეტერბურგი ესაზღვრება, სამხრეთ-აღმოსავლეთით — გატჩინის, სამხრეთით — ვოლოსოვის და სამხრეთ-დასავლეთით — კინგისეპის რაიონები ესაზღვრება, ასევე ჩრდილო-დასავლეთით — სოსნოვი-ბორის საქალაქო ოკრუგი, ხოლო ჩრდილო-დასავლეთით — ფინეთის ყურის წყლები აკრავს. რაიონის ფართობია 1919,1 კმ², რაც ლენინგრადის ოლქის საერთო ფართობის 2,69 %-ია.

## ისტორია
1927 წელს ლენინგრადის ოლქის შემადგენლობაში შეიქმნა ორანიენბაუმის რაიონი (ადმ. ცენტრი ქალაქი ორანიენბაუმი). 1930 წელს რაიონების გაუქმების შედეგად მისი ტერიტორია უშუალოდ ოლქის დაქვემდებარებაში გადავიდა. დიდი სამამულო ომის დროს რაიონის ტერიტორიის სამხრეთი ნაწილი ოკუპურებული იყო, ხოლო ჩრდილოეთი ნაწილი ორანიენბაუმის პლაცდარმის ნაწილს შეადგენდა. 1996 წელს ადმინისტრაციული კანონის მიხედვით რაიონს მიენიჭა მუნიციპალური სტატუსი. 2006 წელს იგი დაიყო 2 საქალაქო და 13 სასოფლო დასახლებად.

## დემოგრაფია

ImageSize = width:555 height:300
PlotArea = left:45 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:70347
ScaleMajor = unit:year increment:10000 start:0 gridcolor:gray1
PlotData =
  bar:1933 color:gray1 width:1 
   from:0 till:47600 width:15  text:47&nbsp;600 textcolor:red fontsize:8px
  bar:1959 color:gray1 width:1 
   from:0 till:68620 width:15  text:68&nbsp;620 textcolor:red fontsize:8px
  bar:1970 color:gray1 width:1 
   from:0 till:66817 width:15  text:66&nbsp;817 textcolor:red fontsize:8px
  bar:1979 color:gray1 width:1 
   from:0 till:56352 width:15  text:56&nbsp;352 textcolor:red fontsize:8px
  bar:1989 color:gray1 width:1 
   from:0 till:66104 width:15  text:66&nbsp;104 textcolor:red fontsize:8px
  bar:2002 color:gray1 width:1 
   from:0 till:65297 width:15  text:65&nbsp;297 textcolor:red fontsize:8px
  bar:2010 color:gray1 width:1 
   from:0 till:70347 width:15  text:70&nbsp;347 textcolor:red fontsize:8px

## რესურსები ინტერნეტში
* ლომონოსოვის რაიონი ლენინგრადის ოლქის საიტზე
* ლენინგრადის ოლქის არქიტექტურის ძეგლები, მოკლე სია: ლომონოსოვის რაიონი
* ლომონოსოვის რაიონი 

## სქოლიო 
კატეგორია:ლენინგრადის ოლქის რაიონები
ტიხვინის რაიონი

**ტიხვინის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ტიხვინი. 2010 წლის მონაცემებით ქალაქის მოსახლეობა 70 988 ადამიანს შეადგენდა. რაიონის ფართობია 7018 კმ², მდებარეობს ლენინგრადის ოლქის აღმოსავლეთ ნაწილში. რაიონს ჩრდილოეთიდან — ლოდეინოპოლეს, ჩრდილო-აღმოსავლეთიდან — პოდპოროჟიეს, სამხრეთ-აღმოსავლეთიდან — ბოქსიტოგორსკის, სამხრეთ-დასავლეთიდან — კირიშის და ჩრდილო-დასავლეთიდან — ვოლხოვის რაიონები ესაზღვრება, ხოლო აღმოსავლეთიდან — ვოლოგდის და სამხრეთიდან — ნოვგოროდის ოლქები.

ტიხვინის რაიონამდე, დაახლოებით მის ტერიტორიაზე არსებული ადმინისტრაციული ერთეული — ტიხვინის მაზრა იყო. ტიხვინის რაიონი კი 1927 წლის სექტემბერში შეიქმნა. 1930 წელს კი ოკრუგების გაუქმების შედეგად ოლქის შემადგენლობაში შევიდა. დიდი სამამულო ომი რაიონს მნიშვნელოვანი ზარალი მიადგა.

2006 წლის 1 იანვარს, რაიონმა მუნიციპალური სტატუსი მიიღო, მიშ შემადგენლობაში წარმოიქმნა 1 საქალაქო და 8 სასოფლო დასახლება, ქალაქი ტიხვინი მის შემადგენლობაში შევიდა, როგორც საქალაქო დასახლება.

## რესურსები ინტერნეტში
* ტიხვინის რაიონის ოფიციალური საიტი 
* ლენინგრადის ოლქის არქიტექტურის ძეგლები, მოკლე სია: ტიხვინის რაიონი

კატეგორია:ლენინგრადის ოლქის რაიონები
გატჩინის რაიონი

**გატჩინის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი გატჩინა, საიდანაც მომდინარეობს რაიონის სახელიც. წარმოიქმნა 1927 წლის სექტემბერში. გატჩინის ტერიტორიაზე არსებული ადმინისტრაციულ-ტერიტორიული იყო გატჩინის მაზრა, რომელიც 1922 წელს შეიქმნა, 1923 წელს კი სახელი შეეცვალა და ეწოდა ტროცკის მაზრა. რაიონის ფართობი 2850.3 კმ²-ს შეადგენს. 2010 წლის მონაცემებით რაიონის მოსახლეობა 233 396 ადამიანს შეადგენდა.

გატჩინის რაიონი მდებარეობს რუსეთის ევროპული ნაწილის ჩრდილო-დასავლეთ მხარეში, რომელსაც ჩრდილო-აღმოსავლეთიდან — ფედერალური მნიშვნელობის ქალაქი სანქტ-პეტერბურგი, აღმოსავლეთიდან — ტოსნოს, სამხრეთიდან — ლუჟსკის, დასავლეთიდან — ვოლოსოვის, ხოლო ჩრდილო-დასავლეთიდან — ლომონოსოვის რაიონები ესაზღვრება.

## დემოგრაფია
2010 წლის მონაცემებით რაიონის მოსახლეობა 233 396 ადამიანს შეადგენდა, რაც ლენინგრადის ოლქის მოსახლეობის 13,59 % შეადგენს. ამ მაჩვენებლით რაიონი მეორე ადგილს იკავებს ოლქში. შედარებით მჭიდროდაა დასახლებული რაიონის სამხრეთ-აღმოსავლეთ ნაწილი. ჩრდილოეთი ნაწილი სანქტ-პეტერბურგის აგლომერაციის შემადგენლობაში შედის. მოსახლეობის გარკვეული ნაწილი მიგრაციას განიცდის, ისინი ძირითადად სასწავლებლად ან სამუშაოდ მიდიან სანქტ-პეტერბურგში.

გატჩინის რაიონის მოსახლეობის დინამიკა:

ImageSize = width:565 height:300
PlotArea = left:50 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:233396
ScaleMajor = unit:year increment:50000 start:0 gridcolor:gray1
PlotData =
  bar:1959 color:gray1 width:1 
   from:0 till:154828 width:15  text:154&nbsp;828 textcolor:red fontsize:8px
  bar:1970 color:gray1 width:1 
   from:0 till:186476 width:15  text:186&nbsp;476 textcolor:red fontsize:8px
  bar:1979 color:gray1 width:1 
   from:0 till:204916 width:15  text:204&nbsp;916 textcolor:red fontsize:8px
  bar:1989 color:gray1 width:1 
   from:0 till:218397 width:15  text:218&nbsp;397 textcolor:red fontsize:8px
  bar:2002 color:gray1 width:1 
   from:0 till:220669 width:15  text:220&nbsp;669 textcolor:red fontsize:8px
  bar:2010 color:gray1 width:1 
   from:0 till:233396 width:15  text:233&nbsp;396 textcolor:red fontsize:8px

## რესურსები ინტერნეტში
* გატჩინის რაიონის ოფიციალური საიტი 
* გატჩინის რაიონი ლენინგრადის ოლქის ოფიციალურ საიტზე
* კანონი გატჩინის რაიონის შესახებ 
* გატჩინის რაიონი. ისტორია, კულტურა და ტურიზმი 
* ლენინგრადის ოლქის არქიტექტურის ძეგლები: გატჩინის რაიონი

## სქოლიო 
კატეგორია:ლენინგრადის ოლქის რაიონები
კიროვის რაიონი (ლენინგრადის ოლქი)

**კიროვის რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კიროვსკი. რაიონის ფართობია 2590.5 კმ², რაც ლენინგრადის ოლქის საერთო ფართობის 3,08 %-ია. აღმოსავლეთით — ვოლხოვის, სამხრეთ-აღმოსავლეთით — კირიშის, სამხრეთ-დასავლეთით — ტოსნოს და  ჩრდილო-დასავლეთით კი ვსევოლოჟსკის რაიონები ესაზღვრება. ასევე დასავლეთით ფედერალური მნიშვნელობის ქალაქი — სანქტ-პეტერბურგი, ხოლო ჩრდილოეთით — ლადოგის ტბა ესაზღვრება.

კიროვის რაიონის ტერიტორიაზე კლიმატი ზომიერი კონტინენტური და ნესტიანია. იანვრის საშუალო ტემპერატურა -7,7 °C, ხოლო ივლისის +17,7 °C-ია. რაიონში მოიპოვება ხრეში, ქვიშა, თიხა, კაოლინი და სხვა. მათ დასამუშავებლად ფუნქციონირებს რამდენიმე საწარმო.

## ისტორია
კიროვსკის რაიონი წარმოიქმნა 1977 წლის 1 აპრილს სსრკ-ის უმაღლესი საბჭოს პრეზიდიუმის ბრძანების საფუძველზე, ვოლხოვისა და ტოსნოს რაიონების დაწვრილერთეულების შედეგად. რაიონის შემადგენლობაში 2 რაიონული მნიშვნელობის ქალაქი (ოტრადნოე და პეტროკრეპოსტი), 5 დაბა (მგა, ნაზია, პავლოვო, პრილადოჟსკი, სინიავინო) და 5 სოფსაბჭო შევიდა. ადმინისტრაციული ცენტრი კი საოლქო მნიშვნელობის ქალაქი კიროვსკი გახდა.

2006 წლის 1 იანვარს საოლქო კანონის შესაბამისად რაიონს მიენიჭა მუნიციპალური რაიონის სტატუსი, ხოლო მის დაქვემდებარებაში შევიდა 8 საქალაქო და 3 სასოფლო დასახლება, კიროვსკი და შლისელბურგი რაიონის შემადგენლობაში შევიდნენ, როგორც ცალკეული საქალაქო დასახლებები.

## დემოგრაფია
## რესურსები ინტერნეტში
* კიროვის რაიონის ოფიციალური საიტი
* კიროვის რაიონი ლენინგრადის ოლქის საიტზე
* ლენინგრადის ოლქის არქიტექტურის ძეგლები, მოკლე სია: კიროვის რაიონი
* კიროვის რაიონის საინფორმაციო პორტალი 

## სქოლიო 
კატეგორია:ლენინგრადის ოლქის რაიონები
ტოსნოს რაიონი

**ტოსნოს რაიონი** () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი ტოსნო. მდებარეობს ლენინგრადის ოლქის სამხრეთ ნაწილში, ფართობი 3585,4 კმ²-ია. რაიონს ჩრდილო-აღმოსავლეთით — კიროვის რაიონი, აღმოსავლეთით — კირიშის, სამხრეთ-დასავლეთით — ლუგის და დასავლეთით — გატჩინის რაიონები ესაზღვრება, ხოლო სამხრეთ-აღმოსავლეთით — ნოვგოროდის ოლქი და ჩრდილოეთით — ფედერალური მნიშვნელობის ქალაქი სანქტ-პეტერბურგი.

შეიქმნა 1930 წლის 19 აგვისტოს, იმ დროისთვის მის შემადგენლობაში შედიოდა: ქალაქი ლიუბანი, დაბა ულიანოვკა, გაუქმებული ლიუბანის რაიონის 15, გაუქმებული დეტსკოსელსკის რაიონის 6 და გაუქმებული კოლპინოს რაიონის 9 საოფსაბჭო.

2006 წლის 1 იანვარს, 2004 წლის 22 დეკემბერს მიღებული № 116 საოლქო კანონის მიხედვით, რაიონის შემადგენლობაში წარმოიქმნა 7 საქალაქო და 6 სასოფლო დასახლება. ქალაქი ტოსნო მის შემადგენლობაში შევიდა, როგორც ტოსნოს საქალაქო დასახლება. შაპკის ვოლოსტის ნაწილიდან გამოიყო ნურმის სასოფლო დასახლება, ხოლო გაუქმდა ლიუბანსკაიას, ნოვოლისინსკაიას, რადოფინიკოვსკაიას, სელცოვსკაიას, ტარასოვსკაიას, უშაკინსკაიას და ჩუდსკობორსკაიას ვოლოსტები.

## რესურსები ინტერნეტში
* ტოსნოს რაიონის ოფიციალური საიტი
* ტოსნოს რაიონი
* ლენინგრადის ოლქის არქიტექტურის ძეგლები, მოკლე სია:ტოსნოს რაიონი

კატეგორია:ლენინგრადის ოლქის რაიონები